CELEX: 31990R1498
Language: el
Date: 1990-05-31
Title: Κανονισμός (ΕΟΚ) αριθ. 1498/90 της Επιτροπής της 31ης Μαΐου 1990 για τον καθορισμό της συμπληρωματικής εισφοράς συνυπευθυνότητας στον τομέα των σιτηρών για την περίοδο 1990/91 και για τα ολικά ποσά της ενισχύσεως στα πλαίσια του ειδικού καθεστώτος που εφαρμόζεται στους μικρούς παραγωγούς

Avis juridique important

|

31990R1498

Κανονισμός (ΕΟΚ) αριθ. 1498/90 της Επιτροπής της 31ης Μαΐου 1990 για τον καθορισμό της συμπληρωματικής εισφοράς συνυπευθυνότητας στον τομέα των σιτηρών για την περίοδο 1990/91 και για τα ολικά ποσά της ενισχύσεως στα πλαίσια του ειδικού καθεστώτος που εφαρμόζεται στους μικρούς παραγωγούς  

Επίσημη Εφημερίδα αριθ. L 140 της 01/06/1990 σ. 0120 - 0120

***** ΚΑΝΟΝΙΣΜΟΣ (ΕΟΚ) αριθ. 1498/90 ΤΗΣ ΕΠΙΤΡΟΠΗΣ  της 31ης Μαΐου 1990  για τον καθορισμό της συμπληρωματικής εισφοράς συνυπευθυνότητας στον τομέα των σιτηρών για την περίοδο 1990/91 και για τα ολικά ποσά της ενισχύσεως στα πλαίσια του ειδικού καθεστώτος που εφαρμόζεται στους μικρούς παραγωγούς  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1340/90 (2), και ιδίως το άρθρο 4β παράγραφος 5,  Εκτιμώντας:  ότι, σύμφωνα με το άρθρο 4β παράγραφος 2 του κανονισμού (ΕΟΚ) αριθ. 2727/75, η συμπληρωματική εισφορά συνυπευθυνότητας ισούται με 1,5 % της τιμής παρεμβάσεως που ισχύει για το μαλακό αρτοποιήσιμο σίτο στην αρχή της περιόδου εμπορίας·  ότι η τιμή παρεμβάσεως που θα ληφθεί υπόψη για τον καθορισμό της συμπληρωματικής εισφοράς συνυπευθυνότητας είναι εκείνη που αναφέρεται στον κανονισμό (ΕΟΚ) αριθ. 1497/90 της Επιτροπής της 31ης Μαΐου 1990 για προσαρμογή των τιμών και των ποσών που καθορίζονται σε Ecu για την περίοδο 1990/91 στον τομέα των σιτηρών, μετά την νομισματική επανευθυγράμμιση της 5ης Ιανουαρίου 1990 και για την εφαρμογή του καθεστώτος των σταθεροποιητών (3)·  ότι ο κανονισμός (ΕΟΚ) αριθ. 729/89 του Συμβουλίου της 20ής Μαρτίου 1989 περί γενικών κανόνων του ειδικού καθεστώτος που εφαρμόζεται στους μικρούς παραγωγούς στα πλαίσια του καθεστώτος συνυπευθυνότητας στον τομέα των σιτηρών (4), όπως τροποποιήθηκε τελευταία από τον κανονισμό (ΕΟΚ) αριθ. 1347/90 (5), προβλέπει στο άρθρο 2 παράγραφος 3 ότι το συνολικό ποσό καθώς και τα ποσά που χορηγούνται στα κράτη μέλη πολλαπλασιάζονται με συντελεστή για να ληφθεί υπόψη το πραγματικώς εφαρμοζόμενο επίπεδο της συμπληρωματικής εισφοράς συνυπευθυνότητας· ότι πρέπει να καθοριστεί ο συντελεστής αυτός·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η συμπληρωματική εισφορά συνυπευθυνότητας για την περίοδο 1990/91 που αναφέρεται στο άρθρο 4β του κανονισμού (ΕΟΚ) αριθ. 2727/75 καθορίζεται σε 2,53 Ecu ανά τόνο.  Άρθρο 2  Ο συντελεστής που αναφέρεται στο άρθρο 2 παράγραφος 3 του κανονισμού (ΕΟΚ) αριθ. 729/89 καθορίζεται σε 0,75.  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουνίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 31 Μαΐου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 134 της 28. 5. 1990, σ. 1.  (3) Βλέπε σελίδα 118 της παρούσας Επίσημης Εφημερίδας.  (4) ΕΕ αριθ. L 80 της 23. 3. 1989, σ. 5.  (5) ΕΕ αριθ. L 134 της 28. 5. 1990, σ. 12.